Engkuli

Engkuli (tauka: macan dahan Sunda, nama saintifik: Neofelis diardi) ianya siti bansa jelu mayau ti ngembuan pemesai sedang-sedang ti tau ditemu ba Pulau Borneo , Sumatera sereta Kepulauan Batu ba Kepulauan Melayu. Tabung Hidupan Liar Sedunia (WWF) meri nama jelu engkuli dalam 14 Mac 2007 . Taja pan bala raban ahli sains udah nemu jelu engkuli sigi udah bisi ari pun abad ke-19, ia semina diangkat nyadi spesies baru ba taun 2006, sepengudah ti lama dikumbai subspesies engkuli Dahan tanah besar (Neofelis nebulosa). WWF madahka Dr. Stephen O'Brien ari Institut Barah Kebangsaan A.S. bisi nyebut, "Pansik pemutus pelajar genetik enggau silik nunjukka engkuli tau dikumbai spesies ti kediri ari spesies harimau lain".

Dalam tahun 2008, IUCN madahka spesies engkuli tu antara spesies ti makin punas, enggau penyampau engkuli besai ti dalam 10,000 iku sereta majak punas.

 Penteba 
Engkuli tu spesies mayau pemadu besai ti bisi ba pulau Borneo, pemerat ia kira-kira dalam 12 ngagai 25kg (26 ngagai 55 lb). Pemanjai ngeli taring ia dalam 2 inchi (5.1 cm), ti tau dikira antara ngeli pemadu panjai antara spesies mayau-mayau lain. Pemanjai iku ia tau tumbuh sama panjai enggau pemanjai tubuh ia, nambahka agi keseimbangannya. 

Corak bulu engkuli betompok-tompok serta hujung ia petang. Taja pan jelu Engkuli sigi udah ditemu bala raban saintis ari pun abad ke-19, tang Engkuli tu dikumbai spesies ia empu dalam tahun 2006, sebedau nya Engkuli dikumbai nyadi subspesies harimau dahan (Neofelis nebulosa).

Penyanding